
Szeretlek rendőrők!

 






„Ezek a pici fehér keretek valami finom dolgot követelnek, rajzot, apró faleveleket, érzékenységet. Így a rendőrök is szerethetőbbé válnak, valahogy úgy, hogy ha rájuk nézek, inkább a meghitt irónia, mintsem hogy az undor jusson eszembe. Valahogy így gondoltam amikor elkezdtem készíteni ezt a sorozatot.”

Az ötlet Prágában született, de egészen hazáig kellett hoznom, hogy elkészüljön ez a sorozat. Van amelyiket gyorsan és akad olyan amit lassabban fejeztem be. Ez azért is van, mert végig gondolnom kellett arra, hogy nem 2, nem 7 és nem is 9 darad lesz, hanem 10, amiknek mind egy szálig erősíteniük kell egymást. Nem tekinthettem egyikre sem úgy, mintha különálló darab lenne. Talán ez volt a legnehezebb.

Szeretek ollóval vágni. Elindulok a kezdő ponttól, irányítgatom, terelgetem, amikor is eléri a végpontot, akkor hirtelen vége, kiesik a vágott forma. Hang szempontjából a közepesen vastag papír vágása a kellemes, mert a vékony papírnak éles hangja van, míg a túl vastagnak mély, dörmögő. A levelek vágása szempontjából nem igényelt a munkafolyamat túl nagy odafigyelést, hiszen ha túl vágom, akkor sincs baj, mert jöhet a következő. Talán ez volt a legkönnyebb.



